Katrín fékk blóðtappa í heila þegar hún var í jólafríi með fjölskyldunni sinni úti á Balí fyrir ári síðan . stöð 2 Hún átti sér alltaf draum um að opna sína eigin verslun en það gerðist ekki . Tíminn þaut áfram og dagarnir snerust um að koma fjölskyldunni út úr húsi á morgnana , fara í vinnuna , versla í matinn , elda og sjá til þess að krakkarnir lærðu eins og flestir þekkja . Blóðtappi sem hún fékk á Balí varð þó til þess að Katrín Þóra Albertsdóttir gerði sér grein fyrir að tími hennar hér á jörðinni yrði ekki endalaus og mikilvægt væri að sjá ekki eftir neinu . „ Dóttir okkar var í námi þar og okkur langaði að prófa að eyða jólunum annars staðar . Svo erum við komin til Balí og það er rosalega gaman og það kemur balískur strákur að sækja okkur út á völl í íslensku landsliðstreyjunni með íslenska fánann . “ Fjölskyldan ferðaðist um Balí og þá varð Katrín hugfangin að balískri hönnun . stöð 2 Fjölskyldan ferðaðist um Balí með balíska leiðsögumanninum Pandi og varði hátíðunum saman en á gamlárskvöld fann Katrín að ekki væri allt með felldu . „ Ég finn að það kemur eins og hvellur á andlitið á mér og ég bara harka þetta af mér og finn að ég er hætt að heyra almennilega með öðru eyranu , “ segir Katrín . Fjölskyldan fór snemma heim í hús vegna þess hve slöpp Katrín var orðin . Daginn eftir var hún orðin enn þá verri . Á leið í morgunmatinn treysti hún sér ekki að ganga óstudd og þurfti að styðja sig við barnakerru . Hana svimaði mikið og hún ákvað að fara aftur inn og leggja sig . „ Það var svolítið skrítið að ég gleymi símanum frammi . “ Þegar hún var komin inn kastaði hún upp og hún áttaði sig á því að síminn hefði gleymst frammi . Hún var þó svo orkulítil að hún lagði ekki í það að fara aftur fram að sækja símann . Krakkarnir hennar komu að henni nokkru síðar og var þá hringt á lækni . Katrín fór stuttu eftir heimkomu aftur til Balí til að skoða og kaupa balískar vörur . stöð 2 Læknirinn taldi að Katrínu vantaði vökva en fjölskyldan hafði það á tilfinningunni að þetta væri eitthvað alvarlegra og tóku á það ráð að hringja í vinkonu fjölskyldunnar sem býr á Balí og hún sendi Katrínu á einkasjúkrahús þegar í stað . „ Ég greinist þar með blóðtappa í heila og er meðhöndluð svoleiðis úti á Balí . Ég er í tíu daga uppi á spítala og fæ ekki að fara heim strax þannig að fólkið mitt þarf að fara heim á þriðja í nýja árinu og við vorum lengur ásamt dóttur minni sem var búin að vera þarna úti , “ segir Katrín . Eftir sjúkrahúsdvölina var Katrínu og manninum hennar komið fyrir á hóteli í nokkra daga þar sem læknar voru ekki tilbúnir að hleypa henni í eins langt ferðalag og förin heim er . Þegar Katrín var komin heim gekk allt vel en hún gat ekki hætt að hugsa um balíska tísku og vörur . Hún og dóttir hennar ákváðu því að snúa aftur til Balí . Þær mæðgur flugu út og fóru að skoða vörur á Balí og Katrín lét gamlan draum rætast og opnaði búð þegar hún sneri aftur til Íslands . Horfa má á myndbandið í heild sinni hér að neðan .